A határozati javaslat elfogadásához

a Mötv. 88. § (2) bek.-e alapján minősített többség szükséges,
nyilvános ülésen tárgyalható!
Előterjesztés
5. számú napirend ponthoz 
Mórágy Község Önkormányzat Képviselő-testületének 2019. november 25-én, 

17órakor megtartandó ülésére

Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulása társulási megállapodás módosításának jóváhagyása
	Előterjesztő: Glöckner Henrik polgármester
Készítette: Bakó Józsefné jegyző

Törvényességi ellenőrzést végezte: Bakó Józsefné jegyző 



Tisztelt Képviselő-testület!
A Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulása társulási megállapodásának felülvizsgálatát a 2019. évi önkormányzati választások lebonyolódását követően a Hivatal elvégezte.
A megállapodásban a következő változtatásokat szükséges módosítani:  

· A társulás tagjainak képviseletében történt változások
· A társulásban résztvevő települések lakosságszáma a 2019. január 1-jei állapot szerint. 
A módosító és az egységes szerkezetű megállapodás az előterjesztés mellékletét képezi.

A Magyarország helyi önkormányzatairól szóló 2011. évi CLXXXIX. törvény 88. § (2) bekezdése alapján a társulásban részt vevő képviselő-testületek mindegyikének minősített többséggel hozott döntése szükséges a társulási megállapodás jóváhagyásához, módosításához vagy a társulás megszüntetéséhez.
Fentiekre tekintettel javasoljuk, hogy a módosításnak a törzskönyvi bejegyzés napjával történő hatályba lépése kerüljön jóváhagyásra. Kérem az alábbi határozati javaslat elfogadását.
 H a t á r o z a t i   j a v a s l a t :
a Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulása társulási megállapodásának 5. számú módosítására

Mórágy Község Önkormányzatának Képviselő-testülete
a) a Magyarország helyi önkormányzatairól szóló 2011. évi CLXXXIX. törvény 88. §-ban foglaltak alapján a Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulása társulási megállapodásának 5. számú módosítását - a határozat melléklete szerinti tartalommal - a törzskönyvi bejegyzés napjával jóváhagyja, 

b) felhatalmazza a város polgármesterét a társulási megállapodás módosításának és egységes szerkezetének aláírására.

Határidő: 2019. december 10.
Felelős:   Bakó Józsefné jegyző 

                (a határozat megküldéséért) és 

                Glöckner Henrik polgármester

                (a társulási megállapodás aláírásáért)

Határozatról értesül: Gondozási Központ vezetője
                                 Bátaszéki KÖH pénzügyi iroda

                                 irattár
